Volám sa Jens Bergensten, ale som známejší ako Jeb. Som vedúci vývojár Minecraftu,
tu, v mojang.com. Myslím, že som mal 11 alebo možno 12 rokov, keď som začal programovať, pretože som chcel
vyrábať hry. Jeden z otcových kamarátov mi povedal že v prvom rade sa treba naučiť programovať
A tak som začal. Mám rád navrhovanie a riešenie
architektúry hier. To je to, čo mám naozaj rád na Minecrafte. Počas následujúcej hodiny
sa budeš učiť základy informatiky programovaním Alex alebo Steva,
ktorých budeš pohybovať po simulovanom kuse sveta Minecraftu. Tradičné programovanie je zvyčajne v textovej forme,
ale dnes budeme používať Blockly. Je to systém, ktorý na písanie programu používa vizuálne bloky.
V pozadí v podstate vytvárame kód v Javascripte. Naučíš sa koncepty,
ktoré počítačoví programátori používajú každý deň a ktoré tvoria základ informatiky.
Tu v Mojangu používame tie isté koncepty na to, aby sme sfunkčnili Minecraft. Predtým než začneš,
vyberieš si svoju postavu. Ja si vyberiem Alex. Poďme vytvoriť kód pre program,
ktorý jej pomôže hýbať sa po obrazovke. Tvoja obrazovka je rozdelená do troch hlavných častí.
Naľavo je Minecraftový hrací priestor, kde bude bežať tvoj program. Pokyny pre každý level
sú napísané nižšie. Stredná oblasť je panel nástrojov a každý z týchto blokov je príkaz,
ktorý riadi Alexine akcie. Biela oblasť vpravo sa nazýva pracovný priestor
a je to miesto, kde budeme budovať náš program. Ak potiahneme do nášho pracovného priestoru
blok PosuňSaDopredu(); a potom klikneme Spustiť, čo sa stane? Alexa sa pohne vpred o jedno pole.
A čo ak chceme urobiť niečo potom, čo sa pohla o jedno pole? Môžeme do nášho programu
pridať ďalší blok. Vyberiem si blok OtočSaVpravo(); a potiahnem ho pod môj blok
PosuňSaDopredu(); až kým sa nezobrazí táto oranžová čiara. Potom blok pustím
a oba bloky sa spoja dohromady. Keď znova stlačím "Spustiť",
Alex vykoná príkazy z nášho pracovného priestoru v poradí zhora nadol. Ak budeš niekedy chcieť
tak ho iba presuň z pracovnej plochy späť do panela nástrojov. Keď chceš zrušiť
svoje zmeny a vrátiť sa späť tam, kde si začal, použi tlačidlo "Začať znova"
v pravom hornom rohu pracovnej plochy. Ešte jedna vec: vidíš malý trojuholník na bloku "otoč sa"?
Kedykoľvek, keď vidíš takýto trojuholník, tak si môžeš vybrať inú možnosť.
Pustime sa do kódovania!